Data was extracted from:https://www.infomed.co.il/drugs/paracetamol/

המומחים של
Info
med
מסבירים:
פרצטמול (שנקרא בארה"ב אצטאמינופן Acetaminophen) הוא חומר פעיל הנמצא בתרופות אקמול, דקסמול, פראמול, טיפות נובימול ורבות אחרות. פרצטמול מעכב ייצור חומרים מתווכי דלקת (פרוסטוגלנדינים) במוח וחוסם את תחושת הכאב ותורם להורדת חום.
שונות כמו טבליות, טבליות ללעיסה, סירופ, טיפות, תמיסה להזרקה, נרות ואפילו אבקה, שמאפשרות התאמת מינון באופן אישי ונוחות מירבית בשימוש. הוא מתאים לשימוש לכל הגילאים, כולל תינוקות, ילדים, למבוגרים וקשישים. כמו כן, פרצטמול מהווה תרופה מועדפת לטיפול בתקופת ההריון והנקה.
פרצטמול נחשב לתרופה בטוחה יחסית. הוא אינו גורם לבעיות בקיבה או לדימום ומתאים במיוחד לאנשים הסובלים מכיב בקיבה או בתריסריון או כאלה שרגישים לאספירין או לנוגדי דלקת לא סטרואידליים אחרים.
יעיל לטיפול ב:
פרצטמול (אקמול, דקסמול, נובימול) מיועד להורדת
חום גבוה
מסיבות שונות ולשיכוך כאבים שונים כמו
כאב ראש
, כאב שיניים,
כאב מחזור
, כאבים שגרוניים ועוד.
פרצטמול נמצא גם בתרופות נוספות בשילוב עם חומרים פעילים אחרים, שמגבירים את שיכוך הכאבים כמו קוד-אקמול, אקמול פוקוס, רוקסט, אקסדרין ועוד. כמו כן, פרצטמול מהווה אחד המרכיבים בתרופות שנועדו להקל על סימפטומים של הצטננות ושפעת, כמו אקמול צינון ושפעת, דקסמול קולד, פראמול אף ושיעול, קולדקס ועוד.
הנחיות חשובות:
עליכם לפנות לרופא אם החום נמשך יותר משלושה ימי טיפול או אם התסמינים לא עוברים או מחמירים בתוך חמישה ימים, למרות נטילת התרופה.
עליכם להיוועץ ברופא אם אתם נוהגים להשתמש בתרופות שמכילות פרצטמול לעיתים קרובות.
למרות שפרצטמול נחשב לתרופה בטוחה, מינון גבוה שלו או שימוש ממושך מאד עלול לפגוע ב
כבד
, במיוחד אם אתם מקבלים תרופות אחרות שעלולות להזיק לכבד או צורכים אלכוהול בקביעות.
מתי אסור להשתמש בתרופה:
אין להשתמש בפרצטמול (אקמול, דקסמול, נובימול) במקרים הבאים:
רגישות לפרצטמול או למרכיבים אחרים של התרופה.
אם אתם מקבלים גם תרופות נוספות להורדת חום או הפחתת כאב, לרבות תרופות בשם אחר שמכילות פרצטמול – עליכם להיוועץ ברופא או ברוקח כדי שלא תיקחו מינון עודף של פרצטמול.
צילום: shutterstock | Pormezz
מידע על התרופה
אופן נטילת התרופה
טבליות, טבליות לעיסה, קפליות, סירופ, טיפות, פתילות, שקיקים, גרנולות.
אריזה אישית (גרנולות)- אין ליטול מנה חלקית מתוך האריזה, מאחר ולא ניתן לדייק במינון
.
תדירות וזמן נטילה
כל 4-6 שעות לפי הצורך.
תדירות וזמן נטילה
כל 4-6 שעות לפי הצורך.
טווח המינון
יש להתאים את המינון לגילו ולמשקלו של הילד. אין לעבור על מינון זה.
מבוגרים: 1 גרם - 500 מ"ג למנה עד למינון מירבי של 4 גרם ליום.
רקטלי- 650 מ"ג כול 4-6 שעות מקסימום 6 נרות ליום.
ילדים: אין לעבור על 5 מנות ב- 24 שעות. המנה ניתנת כול 4-6 שעות 10-15 מ"ג/ק"ג ומקסימום 75 מ"ג/ק"ג/יום.
מנה לילד בן 11 - 480 מ"ג
מנה לילד בן 9-10 שנים – 400 מ"ג
מנה לילד בן 6-8 שנים - 320 מ"ג
מנה לילד בן 4-5 שנים – 240 מ"ג
מנה לילד בן 2-3 שנים – 160 מ"ג
מנה לילד בן 1-2 שנים - 120 מ"ג
מנה לילד בן 4-11 חודשים - 80 מ"ג
מנה לילד בן עד 3 חודשים - 40 מ"ג
תחילת ההשפעה
תוך 10-60 דקות.
משך ההשפעה
תוך 10-60 דקות.
מנה שנשכחה
יש לקחת מייד כשנזכרים רק אם התרופה דרושה להקלת כאב. במקרים אחרים אין צורך לקחת את המנה שנשכחה.
הפסקת התרופה
ניתן להפסיק בביטחון כאשר אין יותר צורך בתרופה.
מינון עודף
במקרה של עודף משמעותי במינון
או
הרעלת פרצטמול, יש לפנות לחדר מיון מיד. דרושה פעולת חירום במקרה של בחילה, הקאה או כאב בטן. אם קיים חשד למינון עודף, ניתן לבצע בדיקת רמת פרצטמול בדם.
אחסון
לשמור במיכל סגור במקום קריר ויבש, הרחק מהישג ידם של ילדים
נמצא כמרכיב בתרופות הבאות
דקסמול קולד יום | Dexamol Cold Day
דקסמול קולד לילה | Dexamol Cold Night
דקסמול פלוס | Dexamol Plus
דקסמול PM | Dexamol PM
דקסמול סינוס יום | Dexamol Sinus Day
דקסמול סינוס לילה | Dexamol Sinus Night
פראמול אף יום | Paramol Af Day
פראמול אף לילה | Paramol Af Night
פראמול אף ושיעול יום | Paramol Af and Shiul Day
פראמול אף ושיעול לילה | Paramol Af and Shiul Night
פראמול פלוס | Paramol Plus
אקמול צינון ליקוויג'ל יום | Acamol Tsinun Liquigel Day
אקמול צינון ליקוויג'ל לילה | Acamol Tsinun Liquigel Night
אקמולי קולד סירופ | Acamoli Cold Syrup
מוסקול | Muscol
קוד-אקמול | Cod-Acamol
קולדקס | Coldex
אקמול צינון קלאסי ליום | Acamol Tsinun Classic Day
אקמול צינון קלאסי ללילה | Acamol Tsinun Classic Night
אקמול לילה | Acamol night
אקמול פוקוס | Acamol Focus
אקמול צינון ושפעת לילה | Acamol Tsinun and Shapaat Night
אקמול צינון ושפעת יום | Acamol Tsinun and Shapaat Day
זאלדיאר | Zaldiar
רוקסט | Rokacet
רוקסט פלוס | Rokacet plus
פרקוסט | Percocet
קודברול | Codabrol
ספסמלגין | Spasmalgin
ברונכולט פלוס | Broncholate Plus
אקסידול | Exidol
פראמול טרגט | Paramol Target
מיגרלב | Migraleve
אקסדרין | Excedrin
אזהרות
תזונה
אין הגבלות.
אלכוהול
יש להימנע משתיית אלכוהול בזמן נטילת תרופה זו. השילוב של אלכוהול עם תרופה זו עלול להעלות סיכון לנזק בכבד.
נהיגה
ללא השפעה.
הריון
יש ליטול את המנה הנמוכה ביותר היעילה עבור שיכוך הכאב או הורדת החום, למשך הזמן הקצר ביותר. במקרה בו נדרשת נטילה תכופה יותר, יש להתייעץ עם הרופא.
הנקה
כמויות קטנות של פרצטמול עוברות לחלב אם. יש להתייעץ עם הרופא.
תינוקות וילדים
יש צורך בהפחתת המינון בהתאם לגיל ולמשקל.
קשישים
תופעות לוואי עלולות להיות חמורות יותר. ייתכן שיהיה צורך בהפחתת המינון.
דווח לרופא במקרה של
מחלת כבד
מחלת כליה
נטילת תרופות אחרות
חסר גלוטתיון
אי סבילות לסוכרים מסויימים (חלק התכשירים מכילים סורביטול, שהוא מקור לפרוקטוז)
סיכון ממנת יתר
גבוה
סיכון מפיתוח תלות
נמוך
תופעות לוואי
נדיר להיתקל בתופעות לוואי כאשר נוטלים פרצטמול במינון המומלץ.
תופעות לוואי חמורות, המחייבות את הפסקת הטיפול ופנייה מיידית לרופא, כוללות:
תגובות אלרגיות חריפות- כמו התנפחות, פריחה וגרד, התנפחות העלולה לגרום לקשיי נשימה או בליעה.
מחלות עור חמורות (נדיר)- סימנים כמו אודם, פריחה, שלפוחיות או פגיעה עורית נרחבת. יכול לקרות גם אם ניטלו תכשירי פרצטמול בעבר, ללא בעיה.
הופעת סימנים של שינויים במערכת הדם כמו דימומים, הופעת חבורות בקלות, התפתחות זיהומים ביתר קלות.
קוצר נשימה (נדיר).
פרטי תגובה עם תרופות אחרות
כולסטיראמין מעכב את הספיגה של פרצטמול. יש לקחת פרצטמול שעה לפני או 3-4 שעות אחרי כולסטיראמין
.
נוגדי קרישה: ייתכן שיהיה צורך בהתאמת המינון של נוגדי קרישה כגון וארפארין כאשר לוקחים פרצטמול במינון גבוה באופן סדיר
.
זידובודין: פרצטמול עלול להגביר את תופעות הלוואי של תרופה זו. תיתכן פגיעה בתמונת הדם ועלייה בסיכון לפגיעה בתפקודי הכבד. מומלץ להימנע ממתן מנות גבוהות לטווח ארוך של פרצטמול למטופלים בזידובודין
.
בוסולפאן: תיתכן עלייה בריכוזו. מומלץ לקחת פרצטמול לא פחות מ- 72 שעות לפני תחילת הטיפול עם בוסולפאן
.
קארבאמאזפין, דיפלוניזאל, איזוניאזיד: תיתכן עלייה בסיכון לפגיעה בתפקודי הכבד. מומלץ להמעיט בשימוש בפרצטמול בחולים הנוטלים תרופות אלו
.
כלוראמפניקול: ייתכנו סימני הרעלה כגון הקאות, ירידה בלחץ הדם וירידה בחום הגוף. מומלץ לעקוב אחר רמות כלוראמפניקול בדם
.
אנטיביוטיקה נוספת: פלוקלוקסצילין.
פרובנציד: לטיפול בשיגדון ולעיתים ניתן כדי לעלות רמות בדם של פניצילין.
גלולות למניעת הריון: תיתכן עלייה בריכוז ההורמונים בדם וירידה בריכוז פרצטמול
.
פניטואין, סולפינפיראזון עלול לגרום לירידה בריכוזו בדם ועקב כך בפעולתו משככת הכאבים של פרצטמול. כמו כן, מעלה את הסיכון לפגיעה בתיפקודי הכבד. מומלץ להימנע משימוש במינונים גדולים של פרצטמול בשילוב עם פניטואין
.
תרופות המפחיתות את קצב ריקון הקיבה, כמו: פרופנתלין, נוגדי דיכאון אנטיכולינרגיים ומשככי כאבים נרקוטיים- יפגעו בספיגת פראצטמול
.
השפעת שימוש ממושך
אין להשתמש בתרופה לשיכוך כאבים ללא ייעוץ למשך יותר מ - 10 ימים במבוגרים או 5 ימים בילדים.
אין להשתמש להפחתת חום גבוה (39.5) למשך יותר מ- 3 ימים במבוגר או בילד.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא